Author: Simoncicova Iveta
Last saved by: Pankievičová Anežka
Company: UNMS

Príloha č. 3

Analýza vplyvov na podnikateľské prostredie 
(vrátane testu MSP)

Materiál bude mať vplyv s ohľadom na veľkostnú kategóriu podnikov:

☐ | iba na MSP (0 - 249 zamestnancov)
☐ | iba na veľké podniky (250 a viac zamestnancov)
☒ | na všetky kategórie podnikov

3.1 Dotknuté podnikateľské subjekty
 - z toho MSP

Uveďte, aké podnikateľské subjekty budú predkladaným návrhom ovplyvnené.
Aký je ich počet?

Návrh nariadenia vlády Slovenskej republiky bude mať vplyv na špecifické odvetvie hospodárstva - výrobcov, splnomocnených zástupcov, dovozcov a distribútorov vybavenia námorných lodí, pričom počet výrobcov vybavenia námorných lodí nie je známy. Tento údaj nie je možné získať tak z výročných správ notifikovaných osôb z dôvodu, že ani jedna zo slovenských notifikovaných osôb nie je notifikovaná na vykonávanie posudzovania zhody vybavenia námorných lodí, a rovnako ani zo štatistickej klasifikácie ekonomických činností SK NACE, ktorá tento údaj neobsahuje.
V niektorých prípadoch hospodársky subjekt nemusí osloviť notifikovanú osobu so žiadosťou 
o posúdenie zhody, ale posúdenie zhody môže vykonať sám, taktiež hospodársky subjekt zo Slovenskej republiky môže osloviť notifikovanú osobu v ktoromkoľvek z ostatných členských štátov Európskej únie, rovnako ako aj hospodárske subjekty z ostatných členských štátov Európskej únie môžu osloviť notifikovanú osobu zo Slovenskej republiky. 
Počet dovozcov a distribútorov vybavenia námorných lodí nemožno určiť z dôvodu, že túto činnosť možno vykonávať na základe voľného živnostenského oprávnenia (Kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod)), z takto uvedeného predmetu činnosti nie je možné určiť, či ide alebo nejde o uvádzanie vybavenia námorných lodí na trh v zmysle návrhu nariadenia vlády Slovenskej republiky.

3.2 Vyhodnotenie konzultácií
       - z toho MSP

Uveďte, akou formou (verejné alebo cielené konzultácie a prečo) a s kým bol návrh konzultovaný.
Ako dlho trvali konzultácie?
Uveďte hlavné body konzultácií a výsledky konzultácií.

Návrh nariadenia vlády Slovenskej republiky predstavuje výlučne transpozíciu európskeho práva do právneho poriadku Slovenskej republiky, neupravuje žiadne ďalšie povinnosti nad rámec transponovanej smernice EÚ v súlade s princípom „no gold-plating“ a princípom minimalizácie administratívnej záťaže a súvisiacich nákladov regulácie. Pri tvorbe právneho aktu Európskej únie prebehli konzultácie so zástupcami priemyslu na európskej úrovni ako aj posúdenie zjednodušených režimov pre malé a stredné podniky a najmä mikropodniky v súlade s iniciatívou „Small Business Act“ pre Európu pred samotným legislatívnym procesom vedúcim k prijatiu právneho aktu Európskej únie, ktorý sa týmto nariadením vlády transponuje do právneho poriadku Slovenskej republiky. Návrh nariadenia vlády Slovenskej republiky je v súlade s princípom „one in, one out“ nakoľko sa navrhovaným znením nariadenia vlády zrušuje v súčasnosti platné nariadenie vlády Slovenskej republiky upravujúce túto oblasť.

3.3 Náklady regulácie
      - z toho MSP

3.3.1 Priame finančné náklady
Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.

Nedochádza ani k zvýšeniu, ani k zníženiu priamych finančných nákladov.

3.3.2 Nepriame finančné náklady
Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.

Predkladaný návrh nariadenia vlády Slovenskej republiky nevyžaduje dodatočné náklady na nákup tovarov alebo služieb, ani nezvyšuje náklady súvisiace so zamestnávaním.

3.3.3 Administratívne náklady
Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.

Predkladaným návrhom nariadenia vlády Slovenskej republiky dochádza k zavedeniu nových administratívnych informačných povinností, konkrétne povinnosti výrobcov, splnomocnených zástupcov, dovozcov a distribútorov vybavenia námorných lodí viesť zoznam hospodárskych subjektov, ktorým vybavenie námorných lodí dodali alebo ktoré im vybavenie námorných lodí dodali, po dobu očakávanej životnosti vybavenia námorných lodí, nie však po dobu kratšiu ako desať rokov od umiestnenia značky zhody na vybavenie námorných lodí, uchovávať kópiu EÚ vyhlásenia o zhode, bezodkladne sprístupniť všetky informácie a dokumentáciu k vybaveniu námorných lodí na žiadosť orgánu dohľadu, zaručiť, aby bola ku každému vybaveniu námorných lodí priložená kópia EÚ vyhlásenia o zhode, ďalej informovať výrobcu a orgán dohľadu o tom, že vybavenie námorných lodí predstavuje riziko a uviesť o ňom podrobnosti, poskytnúť súčinnosť orgánu dohľadu pri výkone dohľadu nad trhom. Hospodárske subjekty sú ďalej povinné prijať nevyhnutné nápravné opatrenia v prípade zistenia nezhody vybavenia námorných lodí s návrhom nariadenia vlády ako aj dodať návod na použitie, ktorý obsahuje informácie podľa tohto nariadenia vlády Slovenskej republiky a bezpečnostné pokyny v štátnom jazyku. Výrobcovia sú povinný poskytnúť orgánom dohľadu prístup do svojich priestorov a vzorky alebo prístup k vzorkám vybavenia námorných lodí na vlastné náklady pri každom opatrení prijatom s cieľom odstrániť riziká, ktoré predstavuje vybavenie námorných lodí, ktoré uviedli na trh. 
Návrh nariadenia vlády Slovenskej republiky rozširuje povinností výrobcu na dovozcu alebo na distribútora v prípade, ak uvedie vybavenie námorných lodí na trh pod svojím obchodným menom alebo ochrannou známkou.
Návrh nariadenia vlády Slovenskej republiky nepredpisuje formu plnenia uvedených informačných a evidenčných povinností, tieto je možné plniť ako v listinnej, tak aj elektronickej podobe. Plnenie týchto povinností neprináša dodatočné priame alebo nepriame náklady, nakoľko sa dajú splniť súčasným bežným kancelárskym vybavením hospodárskeho subjektu.
Administratívne náklady vypočítané podľa metodiky predstavujú sumu 39 EUR na 1 podnikateľa. Administratívne náklady na celé podnikateľské prostredie v Slovenskej republike nie je možné vyčísliť z dôvodu neexistencie relevantného zdroja, ktorý by potvrdil určitý počet výrobcov atď.

3.3.4 Súhrnná tabuľka nákladov regulácie

| Náklady na 1 podnikateľa | Náklady na celé podnikateľské prostredie
Priame finančné náklady | 0 | 0
Nepriame finančné náklady | 0 | 0
Administratívne náklady | 39 EUR | -
Celkové náklady regulácie | 39 EUR | -

3.4 Konkurencieschopnosť a správanie sa podnikov na trhu
       - z toho MSP

Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.
Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.
Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?
Ovplyvňuje prístup k financiám? Ak áno, ako?

Predkladaným návrhom nariadenia vlády Slovenskej republiky nedochádza k vytvoreniu bariér pre vstup na trh pre nových dodávateľov alebo poskytovateľov služieb.
Navrhovaná zmena bude mať za následok prísnejšiu reguláciu správania sa hospodárskych subjektov čo sa týka vysledovateľnosti výrobkov v distribučnom reťazci.
S podnikmi alebo ani produktmi sa nebude zaobchádzať v porovnateľnej situácii rôzne.
Navrhovaná zmena nebude mať vplyv na obchodné bariéry ani na vyvolanie cezhraničných investícií. Neovplyvní sa cena ani dostupnosť základných zdrojov ani prístup k financiám.

3.5 Inovácie 
       - z toho MSP

Uveďte, ako podporuje navrhovaná zmena inovácie.
Zjednodušuje uvedenie alebo rozšírenie nových výrobných metód, technológií a výrobkov na trh?
Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).
Podporuje vyššiu efektivitu výroby/využívania zdrojov? Ak áno, ako?
Vytvorí zmena nové pracovné miesta pre zamestnancov výskumu a vývoja v SR?

Predkladaný návrh nariadenia vlády nemá vplyv na inovácie podnikateľov.